
Naslov: V Posavju se zavzemajo predvsem za svojo pokrajino
DECENTRALIZACIJA SLOVENIJE – USTANOVITEV DESET POKRAJIN ?

V POSAVJU SI PRIZADEVAJO PREDVSEM ZA SVOJO POKRAJINO, BREZ ZASAVJA

TUDI DRUGJE PO SVETU IMAJO MANJŠE REGIJE, KI DOBRO DELUJEJO
Napoved za voditelja:

Po zadnjem predlogu naj bi bilo v Sloveniji deset pokrajin. Med njimi je po novem tudi Zasavsko-posavsko pokrajina. Ta bi obsegala deset občin - Bistrica ob Sotli, Brežice, Hrastnik, Kostanjevica na Krki, Krško, Litija, Radeče, Sevnica, Trbovlje in Zagorje ob Savi. Ta pokrajina bi imela skupno 1.489 kvadratnih kilometrov in 134.289 prebivalcev. Sedež Zasavsko-posavske pokrajine naj bi bil v Krškem, sedež pokrajinskega sveta v Brežicah, sedež sveta občin pa v Zagorju ob Savi. Posavci nad tem predlogom niso najbolj navdušeni.

Iz Posavja Novinar GORAN ROVAN /

Snemalec in montažer Miloš Šantek /

V Posavju zatrjujejo, da že zdaj zelo dobro regijsko sodelujejo in nimajo potrebe po združevanju. 
SREČKO OCVIRK
ŽUPAN OBČINE SEVNICA
»Posavje je aktivna regija, ki dobro sodeluje. Šest občin je dobro povezanih na projektnem in na ostalem delu. In za nas je idealna rešitev Posavje. Tak je tudi sklep regije. Kljub temu pa se vedno želimo pogovarjati.«
Zato v naprej povsem ne zavračajo skupne pokrajine z Zasavjem.
MIRAN STANKO
ŽUPAN OBČINE KRŠKO
»Primarno bi si želeli sevede, da bi funkcionirala pokrajina tako kot je že do sedaj, se pravi v okviru statistične regije Posavje. Druga možnost, ki je tud alternativa, pa je združevanje se prav Zasavje in Posavje. Glede tega smo seveda že sedeli župani ene in druge regije skupaj. Moram reč, da smo še kar precej oddaljeni od tega, da bi se nekako poenotili.«
Zaradi slabih izkušenj iz preteklosti, ko je bilo Posavje že del celjskega, trboveljskega ali novomeškega okraja, si seveda Posavci želijo predvsem svoje pokrajine.
IVAN MOLAN
ŽUPAN OBČINE BREŽICE
»Za mene je edino sprejemljiva regija Posavje kot samostojna regija. Vse ostalo verjamem, da je propad Posavja, občine Brežice, Krško in pa ostalih. Kajti dejansko, če želimo ohranjat tako izobraževalne inštitucije, samostojno bolnico in pa druge državne inštitucije, jih lahko izvajaš edino v samostojni regiji.«

Posavci pravijo, da imajo tudi drugje po svetu imajo manjše regije, ki očitno dobro funkcionirajo. Zato upajo, da bodo predlagatelji pokrajin pripravili tudi ocene, kaj bi pomenila ustanovitev samostojne pokrajine Posavje.
